GREEK SUPREME COURT DECISION

Decision ID: 818/2024
Decision Number: 818
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ' αριθμ. 97/2024 πράξη της Προέδρου του Αρείου Πάγου), Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 22 Μαΐου 2024, με την παρουσία του Αντεισαγγελέα του Αρείου Πάγου Γεωργίου Οικονόμου (γιατί κωλύεται η Εισαγγελέας) και της Γραμματέα Ε. Κ., για να δικάσει την αίτηση του αναιρεσείοντος - κατηγορουμένου Λ. Τ. του Κ., κατοίκου ..., ο οποίος δεν παραστάθηκε, για αναίρεση της 4075/2022 απόφασης του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 20-9-2023 αίτησή του αναίρεσης, η οποία ασκήθηκε με δήλωση που επιδόθηκε στον Εισαγγελέα του Αρείου Πάγου στις 20-9-2023, έλαβε αριθμό πρωτοκόλλου 6772/2023 και καταχωρίστηκε στο οικείο πινάκιο με τον αριθμό 874/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης και να επιβληθούν τα έξοδα στον αναιρεσείοντα,

Judges: Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη, Αικατερίνη Χονδρορίζου-Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ' αριθμ. 97/2024 πράξη της Προέδρου του Αρείου Πάγου), Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 22 Μαΐου 2024, με την παρουσία του Αντεισαγγελέα του Αρείου Πάγου Γεωργίου Οικονόμου (γιατί κωλύεται η Εισαγγελέας) και της Γραμματέα Ε. Κ., για να δικάσει την αίτηση του αναιρεσείοντος - κατηγορουμένου Λ. Τ. του Κ., κατοίκου ..., ο οποίος δεν παραστάθηκε, για αναίρεση της 4075/2022 απόφασης του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 20-9-2023 αίτησή του αναίρεσης, η οποία ασκήθηκε με δήλωση που επιδόθηκε στον Εισαγγελέα του Αρείου Πάγου στις 20-9-2023, έλαβε αριθμό πρωτοκόλλου 6772/2023 και καταχωρίστηκε στο οικείο πινάκιο με τον αριθμό 874/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης και να επιβληθούν τα έξοδα στον αναιρεσείοντα,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' του νέου ΚΠοινΔ, που κυρώθηκε με το Ν. 4619/2019, και τέθηκε σε ισχύ, κατά το άρθρο 585 του ίδιου Κώδικα, από την 01-07-2019, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 ιδίου Κώδικα και μέσα στην προθεσμία του άρθρου 166 αυτού, στο ακροατήριο του Αρείου Πάγου. Περαιτέρω, κατά το άρθρο 514 εδαφ. α' του ισχύοντος Κώδικα Ποινικής Δικονομίας, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Από τη διάταξη αυτή σε συνδυασμό και προς εκείνη της παρ. 3 του άνω άρθρου 512, προκύπτει ότι, αν κατά τη συζήτηση της αιτήσεως αναιρέσεως δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δι' αυτού, αν και κλητεύθηκε νομίμως και εμπροθέσμως, σύμφωνα με τα άρθρα 155-162 του Κ.Ποιν.Δ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση απορρίπτεται και καταδικάζεται ο αναιρεσείων, κατά το άρθρο 578 του Κ.Π.Δ στα δικαστικά έξοδα. Εξάλλου, σύμφωνα με αυτά που ορίζονται στο άρθρο 515 παρ. 1 εδ. β' του ίδιου Κώδικα αν αναβληθεί η συζήτηση της υποθέσεως σε ρητή δικάσιμο, όλοι οι διάδικοι οφείλουν να εμφανισθούν σ' αυτή χωρίς νέα κλήτευση και αν ακόμη δεν ήταν παρόντες, όταν δημοσιεύθηκε η απόφαση για την αναβολή. Τέλος, κατά το ίδιο ως άνω άρθρο 514 εδαφ. γ' ιδίου κώδικα "Κατ' εξαίρεση, ακόμα και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) ... και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)". Στην προκείμενη περίπτωση, από το από 25-10-2023 αποδεικτικό επίδοσης, που συνέταξε η Α. Σ. επιμελήτρια της Εισαγγελίας του Αρείου Πάγου, προκύπτει ότι επιδόθηκε στον αναιρεσείοντα-κατηγορούμενο στις 25-10-2023, σύμφωνα με τα άρθρα 155 παρ. 1 εδ. β', 162 και 166 παρ. 1 του Κ.Ποιν.Δ, η υπ'αριθ.874/203 από 24-10-2023 κλήση του Εισαγγελέα του Αρείου Πάγου, εγχειρισθείσα στην ενήλικη σύνοικό του Α. Β., σύζυγό του, επειδή δεν βρέθηκε ο ίδιος προσωπικά στην κατοικία που διαμένει επί της οδού ..., για να παραστεί (ο αναιρεσείων) μετά ή διά του συνηγόρου του στο ακροατήριο του Δικαστηρίου τούτου, στη συζήτηση της αναίρεσής του στη δικάσιμο της 17-1-2024, με τη ρητή μνεία ότι αν δεν παραστεί στη δίκη με συνήγορό του, η αναίρεσή του απορρίπτεται ως ανυποστήρικτη. Επομένως ο αναιρεσείων κλητεύθηκε από τον Εισαγγελέα του Αρείου Πάγου, νομίμως και εμπροθέσμως, σύμφωνα με τα άρθρα 155 παρ. 1 εδ. β', 162 και 166 παρ. 1 και 512 παρ. 1 εδ. γ' του Κ.Ποιν.Δ., για να εμφανιστεί διά ή μετά συνηγόρου, στην συνεδρίαση της 17-1-2024, κατά την οποία αναβλήθηκε η συζήτηση της αιτήσεως αναιρέσεως για την αναφερόμενη στην αρχή της παρούσας συνεδρίαση της 22-5-2024, για λόγο που συνιστούσε ιδιαιτέρως εξαιρετική περίπτωση και δη λόγω συμμετοχής του δικηγόρου του Ευάγγελου Καντιάνη στην αποχή από τα καθήκοντά του σε συμμόρφωση με την απόφαση της Ολομέλειας των Δ.Σ.Ε. (βλ. την 109/17-1-2024 απόφαση του ιδίου Τμήματος του Αρείου Πάγου). Πλην όμως, ο αναιρεσείων κατηγορούμενος δεν εμφανίστηκε ούτε εκπροσωπήθηκε νόμιμα στη τελευταία αυτή δικάσιμο, όταν η υπόθεση εκφωνήθηκε στη σειρά της, για να υποστηρίξει την κρινόμενη από 20-9-2023 αίτησή του για αναίρεση της 4075/2022 απόφασης του Τριμελούς Εφετείου Κακουργημάτων Αθηνών, με την οποία καταδικάσθηκε για την αξιόποινη πράξη της φοροδιαφυγής δια της μη αποδόσεως στο Δημόσιο Φ.Π.Α. που υπερβαίνει σε ετήσια βάση το ποσό των 100.000 ευρώ, σε ποινή φυλάκισης τριών (3) ετών, η εκτέλεση της οποίας ανεστάλη επί τριετία. Συνεπώς, αφού ο αναιρεσείων δεν παραστάθηκε, και εφόσον εν προκειμένω δεν ανακύπτει θέμα αυτεπάγγελτης εφαρμογής επιεικεστέρου νόμου (άρθρο 514 εδαφ. γ' Κ.Ποιν.Δ), πρέπει να δικαστεί ερήμην και να απορριφθεί ως ανυποστήρικτη η από 20-9-2023 αίτησή του για αναίρεση της 4075/2022 απόφασης του Τριμελούς Εφετείου Κακουργημάτων Αθηνών (που καταχωρίστηκε καθαρογραμμένη στις 4-9-2023, στο κατ' άρθρο 473 παρ. 3 του ΚΠΔ ειδικό βιβλίο), η οποία (αίτησή του) επιδόθηκε στον Εισαγγελέα του Αρείου Πάγου στις 20-9-2023 (με αριθ. γενικού πρωτ. της Εισαγγελίας του Αρείου Πάγου 6772/20-9-2023). Τέλος, πρέπει να επιβληθούν σε βάρος του αναιρεσείοντος τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ. όπως ισχύει μετά την τροποποίησή του με το Ν.5095/2024 (ΦΕΚ Α'40/15-3-2024), κατά τα οριζόμενα ειδικότερα στο διατακτικό της παρούσας.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 20-9-2023 αίτηση του Λ. Τ. του Κ., κατοίκου ... (οδός ...) για αναίρεση της 4075/2022 απόφασης του Τριμελούς Εφετείου Κακουργημάτων Αθηνών. Καταδικάζει τον αναιρεσείοντα στα δικαστικά έξοδα, που ανέρχονται στο ποσό των οκτακοσίων (800) ευρώ. Κρίθηκε και αποφασίσθηκε στην Αθήνα στις 29 Μαΐου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 6 Ιουνίου 2024. Η ΠΡΟΕΔΡΕΥΟΥΣΑ

LEGAL REFERENCES
Articles Referenced: άρθρο 512 παρ. 1 εδ. γ', άρθρο 585, άρθρα 155, άρθρου 166, άρθρο 514 εδαφ, άρθρου 512, άρθρο 166, άρθρο 578, άρθρο 515 παρ. 1 εδ. β', άρθρο 511, άρθρα 155 παρ. 1 εδ. β', άρθρο 473 παρ. 3 του ΚΠΔ, άρθρο 578 παρ. 1, άρθρο 512, άρθρο 514, άρθρο 515, άρθρο 473
Article Codes: ΠΚ|ΚΠΔ
Law References: nan
Total Articles Cited: 17

DATES MENTIONED: 20-9-2023|01-07-2019|25-10-2023|24-10-2023|17-1-2024|22-5-2024|4-9-2023|15-3-2024|22-05-2024|29-05-2024|06-06-2024

SOURCE: https://areiospagos.gr/nomologia/apofaseis_DISPLAY.asp?cd=PGG24BSJJU3CAF5YHXIEN7Q090GJU8&apof=818_2024&info=ΠΟΙΝΙΚΕΣ -  Ζ